പ്രവാസിക്ക് നേരെ ബോംബേറ് : രണ്ടുപേര് അറസ്റ്റില് മലയിന്കീഴ്: പ്രവാസിയും ഡി.വൈ.എഫ്.ഐ പ്രവര്ത്തകനുമായ യുവാവിന് നേരെ നാടന് ബോംബെറിഞ്ഞ കേസില് രണ്ടുപേരെ മാറനല്ലൂര് പൊലീസ് അറസ്റ്റുചെയ്തു. വണ്ടന്നൂര് കീളിയോട് പുണര്തം ഹൗസില് വിജിന്കുമാര് 25, വെള്ളൂര്ക്കോണം അജിത് ഭവനില് വിഷ്ണുദത്ത് 22 എന്നിവരാണ് പിടിയിലായത്. ഇക്കഴിഞ്ഞ വെള്ളിയാഴ്ച രാത്രി രാത്രി 8.30ഓടെയായിരുന്നു സംഭവം. വീടിന് മുന്നില് ബൈക്കിലിരിക്കുകയായിരുന്ന റസല്പുരം തേവരക്കോട് പ്രബിന് ഭവനില് പ്രബിന് 26 നേരെയാണ് ആക്രമണമുണ്ടായത്. നാടന് ബോംബ് പൊട്ടാത്തതിനാല് ദുരന്തം ഒഴിവായിരുന്നു. സംഭവത്തിനുശേഷം ഒളിവില്പ്പോയ പ്രതികളെ ഞായറാഴ്ച അരുവിക്കരയില് നിന്നാണ് അറസ്റ്റുചെയ്തത്. രണ്ടുപേര് കൂടി പിടിയിലാകാനുണ്ടെന്ന് പൊലീസ് പറഞ്ഞു. പ്രതികളെ റിമാന്ഡ് ചെയ്തു.